<classify> Idadi ya miili iliyoopolewa kutoka Ziwa Victoria baada ya kivuko cha MV Nyerere kuzama kwenye kisiwa cha Ukara Alhamis September 20, imeongezeka hadi kufikia 161 asubuhi ya leo.Kivuko hicho ambacho hufanya safari zake kati ya Bugorora katika Kisiwa cha Ukerewe na Kisiwa cha Ukara katika Ziwa Victoria mkoani kilizama mita chache kabla ya kutia nanga.Idadi hiyo mpya ya watu waliofariki kwenye ajali hiyo mpaka sasa, imethibitishwa na Waziri wa Ujenzi, Uchukuzi na Mawasiliano, Mhandisi Isack Kamwelwe.Kwa mujibu wa Mwandishi wa Habari wa Daily News Pius Rugonzibwa aliyeko eneo la tukio, mpaka sasa, miili 120 imekwisha tambuliwa na ndugu zao.Rugonzibwa ameeleza pia kuwa Mhandisi Mkuu wa kivuko hicho Alphonse Cherahani ameokolewa leo, akiwa hai lakini hali yake ni mbaya hivyo amekimbizwa hospitali kwa matibabu.Hatahivyo Rais John Magufuli ametangaza kutoa rambirambi ya laki tano kwa kila mwili wa marehemu wa ajali hiyo.Akaunti maalumu pia imefunguliwa kwaajili ya kukusanya michango ya huduma mbalimbali za uokoaji na matibabu pamoja na rambirambi.  <topic>: kitaifa 